**КОМИ РЕСПУБЛИКАСА АРХИВ АГЕНТСТВОЛÖН**

**ТШÖКТÖД**

**«Коми Республика мутасын Россия Федерацияса архив удж юкöнын законодательствоö кутчысьöм бöрся видзöдöм серти государственнöй мог збыльмöдан административнöй регламент йылысь» Коми Республикаса архив агентстволöн 2009 во лöддза-номъя тöлысь 18 лунся 17 №-а тшöктöдö вежсьöмъяс пыртöм йылысь**

 «Государственнöй контроль (дöзьöр) да муниципальнöй контроль збыльмöдiгöн юридическöй кывкутысьяслысь да ас вылö уджалысьяслысь правояс дорйöм йылысь» 2008 во öшым тöлысь 26 лунся 294-ФЗ №-а Федеральнöй оланпас, «Россия Федерацияса гражданалысь шыöдчöмъяс видлалан пöрадок йылысь» 2006 во ода-кора тöлысь 2 лунся 59-ФЗ №-а Федеральнöй оланпас серти

ТШÖКТА:

1. Пыртны «Коми Республика мутасын Россия Федерацияса архив удж юкöнын законодательствоö кутчысьöм бöрся видзöдöм серти государственнöй мог збыльмöдан административнöй регламент йылысь» Коми Республикаса архив агентстволöн 2009 во лöддза-номъя тöлысь 18 лунся 17 №-а тшöктöдöтатшöм вежсьöмъяс:

2. Коми Республика мутасын Россия Федерацияса архив удж юкöнын законодательствоö кутчысьöм бöрся видзöдöм серти государственнöй мог збыльмöдан административнöй регламентын, мый вынсьöдöма тшöктöдöн (содтöд) (водзö – Административнöй регламент):

1) 8.1 пунктын:

медводдза абзацын «Быд» кыв вежны «Документарнöй (план серти, абу план серти) да выезднöй (план серти, абу план серти)» кывъясöн;

мöд абзацын «план серти нуöдан прöверкалöн» кывъяс вежны «план серти нуöдан прöверкаяслöн» кывъясöн;

2) 9 пункт гижны тадзи:

«9. Государственнöй мог збыльмöдöм вылö колана документъяс да государственнöй мог збыльмöдны мыйтакö кад вылö дугöдöм либö збыльмöдны öткажитöм вылö подувъяс.»;

3) содтыны татшöм выль 9.1 пункт:

«9.1. Государственнöй мог збыльмöдöм вылö колана документъяс:

1) юридическöй кывкутысьлöн, асшöр уджалысьлöн документъяс, кöнi индыссьöны налöн организационно-правовöй формаыс, правоясыс да могъясыс;

2) документъяс, мыйöн вöдитчö удж нуöдiгöн юридическöй кывкутысь, асшöр уджалысь, мый серти наöн збыльмöдсьöны быть корöмъяс да муниципальнöй правовöй актъясöн индöм корöмъяс, государственнöй контроль (дöзьöр) органъяслысь, муниципальнöй контроль органлысь предписаниеяс да шуöмъяс.»;

4) 9.1 да 9.2 пунктъяс лöсялöмöн лыддьыны 9.2 да 9.3 пунктъясöн;

5) 12.5 пунктса нёльöд абзацын «Коми Республикаса Правительствоöн уполномочитöм Коми Республикаса олöмö пöртысь власьт органлöн лöсялана юкöнö» кывъяс вежны «Россия Федерацияса Правительствоöн уполномочитöм олöмö пöртысь власьт федеральнöй органлöн лöсялана юкöнö» кывъясöн;

6) 12.7 пунктын «вöльгым тöлысь 1 лунöдз» кывъяс вежны «кöч тöлысь 1 лунöдз» кывъясöн;

7) 12.8 пунктса 7 подпунктын «видзöдан мероприятиеяс нуöдан административнöй регламентъяслöн» кывъяс бöрын содтыны «, йитöд кутан административнöй регламентъяслöн» кывъяс;

8) 12.11 пунктса мöд сёрникузя гижны тадзи: «Прöверитана йöзлöн корöм серти Агентствоса чина йöзлы колö сетны юöр Агентство йылысь, а сiдзжö экспертъяс, экспертнöй организацияяс йылысь ассьыныс полномочиеяс эскöдöм могысь.»;

9) 14.4 пункт гижны тадзи:

«14.4. Выезднöй прöверка нуöдсьö сэк, кор документъяс прöверитiгöн абу позянлуныс:

1) тöдмавны, тырвыйöсь-ö да стöчöсь-ö юöръясыс, кутшöмъясöс юридическöй кывкутысьяс, асшöр уджалысьяс юöртöмаöсь асшöр удж сикас нуöдöм заводитiгöн да сетöмаöсь документъясын государственнöй контроль (дöзьöр) органъясö, муниципальнöй контроль органö;

2) донъявны, лöсялö-ö юридическöй кывкутысьлöн, асшöр уджалысьлöн уджыс быть корöмъяслы либö муниципальнöй правовöй актъясöн индöм корöмъяслы контроль кузя лöсялана мероприятие нуöдтöг.»;

10) 15.1 пунктын «Коми Республика мутасын Россия Федерацияса архив удж юкöнын законодательстволöн быть корöмъясö юридическöй кывкутысьöн, асшöр уджалысьöн кутчысьöм, Агентствоса предписаниеяс збыльмöдöм» кывъяс вежны «юридическöй кывкутысьöн, асшöр уджалысьöн быть корöмъясö да муниципальнöй правовöй актъясöн индöм корöмъясö кутчысьöм, государственнöй контроль (дöзьöр) органъяслысь, муниципальнöй контроль органлысь предписаниеяс збыльмöдöм, гражданалöн олöмлы, дзоньвидзалунлы лёктор вöчöмысь, пемöсъяслы, быдмöгъяслы, вöр-валы да гöгöртаслы лёктор вöчöмысь öлöдан, государствоöс видзчысянлунöн могмöдан, вöр-ва да техногеннöй сяма виччысьтöмтор лоöмысь öлöдан мероприятиеяс нуöдöм» кывъясöн;

11) 15.2. пунктын:

а) 2 подпунктын:

«а» подпунктын «вöр-валы да гöгöртаслы,» кывъяс бöрын содтыны «Россия Федерацияса войтырлöн культура наследие объектъяслы (история да культура памятникъяслы),» кывъяс;

«б» подпунктын «вöр-валы да гöгöртаслы,» кывъяс бöрын содтыны «Россия Федерацияса войтырлöн культура наследие объектъяслы (история да культура памятникъяслы),» кывъяс;

б) содтыны татшöм 3 подпункт:

«3) Агентствоса юрнуöдысьлöн тшöктöм (тшöктöд), мый йöзöдöма Россия Федерацияса Президентлöн, Россия Федерацияса Правительстволöн тшöктöмъяс серти.»;

12) 15.5 пунктын «ичöт да шöр предпринимательство субъектъяслöн» кывъяс вежны «юридическöй кывкутысьлöн, асшöр уджалысьлöн» кывъясöн;

13) 15.6 пунктын «вöр-валы да гöгöртаслы,» кывъяс бöрын содтыны «Россия Федерацияса войтырлöн культура наследие объектъяслы (история да культура памятникъяслы),» кывъяс;

14) 15.7 пунктса мöд абзацын «вöр-валы да гöгöртаслы,» кывъяс бöрын содтыны «Россия Федерацияса войтырлöн культура наследие объектъяслы (история да культура памятникъяслы),» кывъяс;

15) 16.1 пунктса 2 подпунктын «вöр-валы да гöгöртаслы» кывъяс бöрын содтыны «, Россия Федерацияса войтырлöн культура наследие объектъяслы (история да культура памятникъяслы)» кывъяс;

16) 16.3 пунктын «вöр-валы да гöгöртаслы» кывъяс бöрын содтыны «, Россия Федерацияса войтырлöн культура наследие объектъяслы (история да культура памятникъяслы)» кывъяс;

17) 19.4 пункт гижны тадзи:

«19.4. Норасьöм вылö вочакыв оз сетсьы сэк, кор норасьöмын абу индöма норасьöм мöдöдысь шыöдчысьлöн ов да пошта инпас, мый серти колö мöдöдны вочакывсö.

Норасьöмын кö юöртсьö сы йылысь, мый дасьтыссьö, вöчсьö либö вöчöма нин право торкалöмтор, а сiдзжö морт йылысь, кодi дасьтö, вöчö либö вöчöма татшöмторсö, норасьöмсö колö ыстыны государственнöй органö сылöн компетенция серти.

Сэк, кор норасьöмын эмöсь ёрччана либö увтыртана кывъяс, чина мортлöн, а сiдзжö сылöн семьяö пырысьяслöн олöмлы, дзоньвидзалунлы, да эмбурлы лёк вöчны кöсйöм, Агентствоса юрнуöдысь вермö шыöдчöмсö сэнi сетöм юалöмъясöн кольны вочакывтöг да юöртны шыöдчысьлы, кодi мöдöдiс норасьöмсö, сы йылысь, мый оз позь правосö лёк вылö бергöдны.

Кор норасян гижöдсö он вермы лыддьыны, норасьöм вылö вочакыв оз сетсьы, мый йылысь юöртсьö норасьöм мöдöдысь шыöдчысьлы, шыöдчысьлысь овсö да пошта инпассö кö верман лыддьыны.

Кор норасьöмын эмöсь сэтшöм юалöмъяс, мый вылö сылы унаысь нин сетлöма гижöда вочакыв воддза норасьöмъяс серти, да та дырйи норасьöмын оз вайöдсьыны выль подувъяс либö лоöмторъяс, сэки Агентствоса юрнуöдысь (юрнуöдысьöс вежысь) вермö примитны öчереднöй норасьöм подувтöмöн лыддьöм да тайö юалöм кузя шыöдчыськöд переписка дугöдöм йылысь решение сэк, кор индöм норасьöмыс да водзын мöдöдöм норасьöмъясыс мöдöдсьылiсны öти и сiйö жö учреждениеö (органö) либö öти и сiйö жö чина мортлы. Татшöм решение йылысь юöртöны шыöдчысьлы, кодi ыстiс норасьöмсö.

Сэк, кор норасьöмын сетöм юалöм кузя оз позь сетны вочакывсö государственнöй либö федеральнöй оланпасöн видзан мукöд гусятор кутысь юöр йöзöдтöг, шыöдчысьлы, коді мöдöдіс норасьöмсö, юöртöны, мый сетöм юалöм кузя вочакывсö сетны оз позь индöм юöръяссö йöзöдны позьтöмлун вöсна.

Сэк, кор помкаяссö, мый серти норасьöмын сетöм юалöмъяс кузя вочакывсö абу вöлі сетöма, водзö вылö лоö бырöдöма, шыöдчысьлöн эм право выльысь шыöдчыны Агентствоö норасьöмöн.»;

18) Административнöй регламент дорö содтöд гижны тайö Тшöктöд дорö содтöдын индöм серти.

2. Тайö Тшöктöдсö олöмö пöртöм бöрся видзöдны Коми Республикалöн архив агентствоса юрнуöдысьöс вежысь Р.Н. Дамяновскалы.

Агентствоса юрнуöдысь В.В.Романович

Сыктывкар

2010 вося сора тöлысь 23 лун

26 №

«Коми Республикаса

архив агентстволöн тшöктöд дорö

2010 во сора тöлысь 23 лунся 26 №-а

содтöд

«Коми Республика мутасын Россия Федерацияса

архив удж юкöнын законодательствоö кутчысьöм

бöрся видзöдöм серти государственнöй мог

збыльмöдан административнöй регламент дорö

содтöд»

**Государственнöй мог збыльмöдан блок-схема**

|  |  |
| --- | --- |
| План серти прöверка нуöдан подув:план серти прöверкаяс нуöдан быдвося план Агентствоса юрнуöдысьöн вынсьöдöм | Абу план серти прöверка нуöдан подув:1. Эрдöдöм торкалöм бырöдöм йылысь Агентствоöн водзджык сетöм предписание юридическöй кывкутысьлы, асшöра уджалысьлы збыльмöдöм вылö кадколаст помасьöм;2. Агентствоö гражданасянь, юридическöй кывкутысьяссянь, асшöр уджалысьяссянь шыöдчöмъяс да заявлениеяс воöм, государственнöй власьт органъясысь, меставывса асвеськöдлан органъясысь, йöзöс юöртан средствоясысь торкалöмъяс йылысь юöртöм |
| План серти (абу план серти) прöверка нуöдöм йылысь Агентстволöн тшöктöд (тшöктöм) лöсьöдöм |
| Юридическöй кывкутысьöс, асшöр уджалысьöс юöртöм, прöверка йылысь Агентствоса тшöктöмлысь копия мöдöдöм |
| Контрольнöй мероприятиеяс нуöдöм |
| торкалöмъяс абулун дырйи | торкалöмъяс эмлун дырйи |
| Прöверитан акт лöсьöдöм, прöверкаяс пасъялан журналын гижöд оформитöм | Прöверитан акт лöсьöдöм, прöверкаяс пасъялан журналын гижöд оформитöм |
|  | Торкалöм бырöдöм йылысь тшöктöд сетöм |
| Эрдöдöм торкалöмъяс бырöдöм бöрся видзöдöм |

Исакова 6 887 пас